CELEX: 62007FN0088
Language: bg
Date: 2007-08-29 00:00:00
Title: Дело F-88/07: Жалба, подадена на 29 август 2007 г. — Dominguez Gonzalez/Комисия

9.2.2008   
            
            
               BG
            
            
               Официален вестник на Европейския съюз
            
            
               C 37/34
            
         Жалба, подадена на 29 август 2007 г. — Dominguez Gonzalez/Комисия
   (Дело F-88/07)
   (2008/C 37/56)
   Език на производството: испански
   Страни
   
      Жалбоподател: Juan Dominguez Gonzalez (Girona, Испания) (представител: R. Nicolazzi Angelats, abogado)
   
      Ответник: Комисия на Европейските общности
   Искания на ищеца
   
               —
            
            
               Да се осъди ответникът да заплати на жалбоподателя като обезщетение за нанесени вреди и пропуснати ползи сумата 20 310,68 евро, без да се включват материалните и нематериалните вреди и съдебните разноски.
            
         
               —
            
            
               Да се осъди Комисията на Европейските общности да заплати съдебните разноски.
            
         Правни основания и основни доводи
   Настоящата жалба има за предмет обезщетение за вредите, които жалбоподателят твърди, че е претърпял вследствие на Решение на Комисията от 20 юли 1999 г., с което се разваля договорът му със Службата за хуманитарна помощ на Европейската общност (ECHO), подписан от жалбоподателя на 1 юли 1999 г., след като е преминал предвидения в този договор медицински преглед.
   В подкрепа на жалбата си, жалбоподателят твърди главно, че:
   
               —
            
            
               развалянето на договора се основавало на преглед на неговите здравословни проблеми, без да се използват актуални изследвания и поради това без да се вземе предвид действителното му здравословно състояние,
            
         
               —
            
            
               той не е получил отговор на последващите писма, изпратени от него до отговорните лица в ECHO, за да бъде поправена предишната грешка,
            
         
               —
            
            
               Комисията не е изпълнила разпоредбите от договора, които предвиждат, че той може да влезе в сила, след положителна оценка на здравословното състояние на служителя,
            
         
               —
            
            
               е нарушено правото му на защита.